ยิ้มแก้มปริ
ประชุมผู้ถือหุ้น “แบงก์ทหารไทย” ล่าสุด บุญทักษ์ หวังเจริญ ซีอีโอ นั่งยิ้มไม่หุบ
11 เม.ย. 2558

ประชุมผู้ถือหุ้น “แบงก์ทหารไทย” ล่าสุด บุญทักษ์ หวังเจริญ ซีอีโอ นั่งยิ้มไม่หุบ ที่ผู้ถือหุ้นรุ่นเก๋าถือหุ้นมาตั้งแต่รุ่นปู่ ชมว่า ชุบชีวิตแบงก์ทหารไทยกลับมาสดใสอีกครั้ง แม้จะบ่นนิดๆ ที่จ่ายเงินปันผลน้อยแค่ 6 สตางค์ แต่ก็ไม่ว่ากัน ปีหน้าขอเป็น 10 สตางค์ก็พอ
แต่ประเด็นที่คาใจผู้ถือหุ้น คือข่าวที่ว่า คลังและไอเอ็นจีจะขายหุ้นแบงก์ทหารไทย ทำให้ รังสรรค์ ศรีวรศาสตร์ ปลัดคลัง ในฐานะประธานบอร์ดแบงก์ นั่งไม่ติด พูดยืนยันว่า คลังไม่มีนโยบายขายหุ้นแบงก์นี้
ยังไม่พอ ผู้ถือหุ้นสปีคอิงลิชยิงคำถามตรงถึง “ไอเอ็นจี” ก่อนจะขู่ว่า ถ้าขายก็อย่ามาเสียใจทีหลัง มีต่างชาติหลายแบงก์รอช้อนอยู่ ก็จะมีแบงก์ไหนที่มีเอ็มดีเป็นประธานสมาคมธนาคารไทย แถมบริหารดีวันดีคืน
ชมขนาดนี้ “บุญทักษ์” ยิ้มแก้มแทบปริเลยล่ะ